स्टेज पर विक्की कौशल के साथ किया जोरदार डांस
IIFA 2023; Hrithik Roshan won Best Actor Award. शनिवार को अबू धाबी में हुई IIFA 2023 अवार्ड्स सेरेमनी में ऋतिक रोशन ने फिल्म विक्रम वेधा के लिए बेस्ट एक्टर इन लीडिंग रोल का खिताब जीता। अवॉर्ड फंक्शन को विक्की कौशल होस्ट कर रहे थे
शनिवार को अबू धाबी में हुई IIFA 2023 अवॉर्ड सेरेमनी में ऋतिक रोशन ने फिल्म विक्रम वेधा के लिए बेस्ट एक्टर इन लीडिंग रोल का खिताब जीता। अवॉर्ड फंक्शन को विक्की कौशल होस्ट कर रहे थे। ऋतिक के अवॉर्ड जीतने के बाद विक्की ने उनसे स्टेज पर डांस करने की रिक्वेस्ट की।
इसके बाद ऋतिक रोशन ने स्टेज पर फिल्म कहो ना प्यार है के गाने ‘एक पल का जीना’ पर अपना हुक स्टेप करके दिखाया। इससे जुड़ा वीडियो सोशल मीडिया पर भी सामने आया है।
ऋतिक के डांस के बाद विक्की ने सम्मान में झुका लिया सर 
वीडियो में ऋतिक रोशन और विक्की कौशल स्टेज पर एक साथ डांस करते नजर आ रहे हैं। ऋतिक के साथ विक्की भी उनके स्टेप्स मैच कर रहे हैं। आखिर में विक्की स्टेज पर नीचे बैठ जाते हैं और ऋतिक के सामने सर झुका लेते हैं।
एक यूजर ने ऋतिक के डांस की तारीफ करते हुए लिखा- अमेजिंग! ग्रीक गॉड! वहीं, एक यूजर ने लिखा- ऋतिक की एनर्जी का कोई मैच नहीं है। उनके जैसा डांस कोई नहीं कर सकता। एक यूजर ने लिखा- एक माइकल जैक्सन थे और एक ऋतिक रोशन हैं। इनके जैसा दूसरा डांसर अब तक नहीं आया इंडस्ट्री में। सोशल मीडिया पर यूजर्स विक्की कौशल के इस जेस्चर की भी तारीफ कर रहे हैं।
विक्रम वेधा का पहला शॉट अबू धाबी में दिया था: ऋतिक
अवार्ड लेने के बाद ऋतिक रोशन ने छोटी-सी स्पीच दी। उन्होंने कहा- वेधा की शुरुआत अबू धाबी में ही हुई थी। मैंने वेधा के लिए पहला शॉट यहीं दिया था। मुझे ऐसा लग रहा है जैसे वेधा के साथ मेरी जिंदगी जहां से शुरू हुई थी वहीं लौट आई है। वेधा ने मुझे मेरी पर्सनालिटी का वो साइड दिखाया है जिससे मैं खुद भी अनजान था।
IIFA 2023 में आलिया भट्ट ने गंगूबाई काठियावाड़ी के लिए बेस्ट एक्टर लीडिंग रोल फीमेल अवॉर्ड अपने नाम किया है। वहीं, अनिल कपूर ने फिल्म जुग जुग जियो के लिए बेस्ट एक्टर इन सपोर्टिंग रोल का अवॉर्ड जीता। कमल हसन को आउटस्टैंडिंग अचीवमेंट इन इंडियन सिनेमा का अवॉर्ड मिला।